২০০৩ ক্রিকেট বিশ্বকাপ দলসমূহ
৯ ফেব্রুয়ারি থেকে ২৪ মার্চ, ২০০৩ তারিখ পর্যন্ত দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত ২০০৩ সালের ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৫-সদস্যবিশিষ্ট খেলোয়াড়দের চূড়ান্ত তালিকা নিম্নে তুলে ধরা হয়েছে। এ প্রতিযোগিতায় ১৪ দল দুই গ্রুপে বিভক্ত হয়ে অংশ নেয়। ৩১ ডিসেম্বর, ২০০২ তারিখের মধ্যে প্রত্যেক দলকে তাদের ১৫-সদস্যবিশিষ্ট খেলোয়াড়দের চূড়ান্ত তালিকা প্রেরণের কথা বলা হয়। আঘাতপ্রাপ্ত খেলোয়াড়ের পরিবর্তে প্রতিযোগিতা চলাকালীন যে-কোন সময়ে পরিবর্তিত করা যাবে। মূল দলে না থাকা পরিবর্তিত খেলোয়াড়দেরকে বাঁকা হরফে দেখানো হল।